ဗွီးလ်ဖရက်ဒို ပါရိတို

ဗွီးလ်ဖရက်ဒို ပါရိတိုသည် အီတလီလူမျိုး ဗဟုသုတနှံ့စပ်သော ဘက်စုံပညာရှင်တစ်ဦးဖြစ်ပြီး၊ လူမှုဗေဒ၊ မြို့ပြအင်ဂျင်နီယာ၊ စီးပွားရေး၊ နိုင်ငံရေးသိပ္ပံနှင့် ဒဿနိကဗေဒတို့တွင် စိတ်ပါဝင်စားစွာ လေ့လာပါဝင်ဖြည့်ဆည်းခဲ့သူ တစ်ဦးဖြစ်သည်။ သူ့ကို ၁၈၄၈ ဇူလိုင် ၁၅ ရက်တွင် မွေးဖွားပြီး၊ ၁၉၂၃ ဩဂုတ် ၁၉ ရက်တွင် ကွယ်လွန်ခဲ့သည်။ ဘောဂဗေဒပညာနယ်ပယ်တွင် အထူးသဖြင့် ဝင်ငွေခွဲဝေမှုကို လေ့လာခြင်းနှင့် လူတစ်ဦးချင်းစီ၏ ရွေးချယ်မှုများကို ခွဲခြမ်းစိတ်ဖြာခြင်းတွင်  အရေးကြီးသော ပံ့ပိုးကူညီမှုများ ပြုလုပ်ခဲ့ပြီး လိုဇန်းဘောဂဗေဒကျောင်း(Lausanne School of Economics)  ၏ အဓိက ဩဇာလွှမ်းမိုးမှုရှိသော ပညာရှင်များထဲမှ တစ်ဦးဖြစ်သည်။

သူသည် ပါရိတို ထိရောက်မှုသဘောတရား(Pareto efficiency) ကို တီထွင်ဖန်တီးခဲ့ပြီး မိုက်ခရိုဘောဂဗေဒနယ်ပယ်ကို ဖွံ့ဖြိုးတိုးတက်အောင် ကူညီပေးခဲ့သည်။ နိုင်ငံသားတို့၏ ဝင်ငွေရရှိမှု ပုံစံသည် ပါရိတို ပျံ့နှံ့မှုပုံစံ(Pareto distribution) အတိုင်း ဖြစ်ပေါ်သည်ဟု ပထမဆုံး အခိုင်အမာ ပြောဆိုခဲ့သူလည်းဖြစ်သည်။ ပါရိတို နိယာမ(Pareto principle)သည် သူ့အားဂုဏ်ပြု အမည်ပေးထားခြင်းဖြစ်ပြီး အီတလီရှိ ချမ်းသာကြွယ်ဝမှု၏ ၈၀% သည် အီတလီတစ်နိုင်ငံလုံးရှိ လူဦးရေ၏ ၂၀%၏ လက်ထဲတွင် ရှိသည်ဟူသော သူ၏ လေ့လာတွေ့ရှိချက်အပေါ် အခြေခံ တည်ဆောက်ထားခြင်း ဖြစ်သည်။ 

ကိုးကား